ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องอัตราขั้นสูงของค่าบริการโทรคมนาคมสำหรับบริการโทรศัพท์เคลื่อนที่ประเภทเสียงภายในประเทศพ.ศ. ๒๕๕๕ โดยที่ประกาศคณะกรรมการกิจการโทรคมนาคมแห่งชาติ เรื่องอัตราขั้นสูงของค่าบริการและการเรียกเก็บเงินค่าบริการล่วงหน้าในกิจการโทรคมนาคมพ.ศ. ๒๕๔๙ ข้อ ๙กำหนดให้คณะกรรมการกิจการโทรคมนาคมแห่งชาติอาจกำหนดอัตราขั้นสูงของค่าบริการใหม่บนพื้นฐานของอัตราค่าตอบแทนการลงทุน และเป็นอัตราที่ยุติธรรมแก่ผู้รับใบอนุญาตและผู้ใช้บริการ โดยไม่มีลักษณะเป็นการเลือกปฏิบัติแบ่งแยกหรือกีดกันผู้ใช้บริการหรือบุคคลหนึ่งบุคคลใดเพื่อเป็นการส่งเสริมให้เกิดการแข่งขันที่มีประสิทธิภาพบนพื้นฐานของการแข่งขันโดยเสรีอย่างเป็นธรรมโดยคำนึงถึงประโยชน์สาธารณะและภาระของผู้บริโภค ความสอดคล้องกับต้นทุนการให้บริการความคุ้มค่า และการจัดสรรทรัพยากรที่มีประสิทธิภาพอาศัยอำนาจตามความในมาตรา ๒๗ (๙) (๒๔) ประกอบมาตรา ๘๑แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และตามมาตรา ๕๕ และมาตรา ๖๐แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์อัตราขั้นสูงของค่าบริการโทรคมนาคมสำหรับบริการโทรศัพท์เคลื่อนที่ประเภทเสียงภายในประเทศไว้ดังต่อไปนี้ข้อ ๑ ประกาศนี้เรียกว่าประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่องอัตราขั้นสูงของค่าบริการโทรคมนาคมสำหรับบริการโทรศัพท์เคลื่อนที่ประเภทเสียงภายในประเทศพ.ศ. ๒๕๕๕ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับ หรือคำสั่งอื่นใด ในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนข้อ ๔ ในประกาศนี้คณะกรรมการ หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติผู้รับใบอนุญาต หมายความว่าผู้รับใบอนุญาตประกอบกิจการโทรคมนาคม แบบที่สาม และให้หมายรวมถึงผู้ได้รับอนุญาตสัมปทาน หรือสัญญาให้ประกอบกิจการโทรคมนาคมจากบริษัท ทีโอที จำกัด (มหาชน)หรือบริษัท กสท โทรคมนาคม จำกัด (มหาชน)อยู่ก่อนวันที่พระราชบัญญัติการประกอบกิจการโทรคมนาคม พ.ศ. ๒๕๔๔ ใช้บังคับที่ให้บริการโทรศัพท์เคลื่อนที่ประเภทเสียงภายในประเทศ ย่านความถี่วิทยุ ๘๒๔.๐ -๘๔๙.๐ MHz คู่กับ ๘๖๙.๐ - ๘๙๔.๐ MHz และ๘๙๗.๕ - ๙๑๕.๐ MHz คู่กับ ๙๔๒.๕ - ๙๖๐.๐ MHz และ ๑๗๑๐.๐ - ๑๗๘๕.๐ MHz คู่กับ ๑๘๐๕.๐ - ๑๘๘๐.๐ MHz และเป็นผู้มีอำนาจเหนือตลาดอย่างมีนัยสำคัญตามประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการพิจารณากำหนดผู้มีอำนาจเหนือตลาดในกิจการโทรคมนาคม พ.ศ.๒๕๕๒ ในตลาดค้าปลีกบริการโทรศัพท์เคลื่อนที่ภายในประเทศค่าบริการ หมายความว่าค่าบริการโทรคมนาคมสำหรับบริการโทรศัพท์เคลื่อนที่ประเภทเสียงภายในประเทศที่ผู้รับใบอนุญาตเรียกเก็บจากผู้ใช้บริการอันเนื่องมาจากการที่ผู้ใช้บริการได้ใช้ประโยชน์ในบริการโทรศัพท์เคลื่อนที่ประเภทเสียงภายในประเทศที่ได้รับอนุญาตตามกฎหมายว่าด้วยการประกอบกิจการโทรคมนาคมบริการโทรศัพท์เคลื่อนที่ประเภทเสียงภายในประเทศ หมายความว่า บริการโทรศัพท์เคลื่อนที่ประเภทเสียงภายในประเทศที่ผู้รับใบอนุญาตให้แก่ผู้ใช้บริการตามกฎหมายว่าด้วยการประกอบกิจการโทรคมนาคมและตามหลักเกณฑ์ที่คณะกรรมการประกาศกำหนดอัตราขั้นสูงของค่าบริการ หมายความว่าอัตราขั้นสูงของค่าบริการโทรคมนาคมสำหรับบริการโทรศัพท์เคลื่อนที่ประเภทเสียงภายในประเทศที่คณะกรรมการกำหนดขึ้นใหม่ บนพื้นฐานของอัตราค่าตอบแทนการลงทุนข้อ ๕ ให้ผู้รับใบอนุญาตมีสิทธิเรียกเก็บค่าบริการจากผู้ใช้บริการสำหรับบริการโทรศัพท์เคลื่อนที่ประเภทเสียงภายในประเทศในแต่ละหน่วยนาทีได้ไม่เกินอัตราขั้นสูงของค่าบริการในอัตราเก้าสิบเก้าสตางค์ต่อนาทีกรณีมีรายการส่งเสริมการขาย หากมีการกำหนดค่าบริการในลักษณะเหมาจ่ายค่าบริการในแต่ละรายการในช่วงเวลาที่เหมาจ่ายดังกล่าวเฉลี่ยแล้วต้องไม่เกินอัตราขั้นสูงของค่าบริการในอัตราเก้าสิบเก้าสตางค์ต่อนาทีอัตราขั้นสูงของค่าบริการเป็นไปตามหลักเกณฑ์และวิธีการคำนวณในภาคผนวก แนบท้ายประกาศนี้ข้อ ๖ ห้ามมิให้ผู้รับใบอนุญาตเรียกเก็บค่าบริการเกินกว่าอัตราขั้นสูงของค่าบริการตามข้อ๕ และต้องไม่เป็นอัตราในลักษณะที่เป็นการกีดกันทางการค้า ซึ่งมีผลเป็นการจำกัดการแข่งขันและไม่มีลักษณะเป็นการเลือกปฏิบัติ แบ่งแยกหรือกีดกันผู้ใช้บริการหรือบุคคลหนึ่งบุคคลใดข้อ ๗ หากผู้รับใบอนุญาตรายใดประสงค์ที่จะเปลี่ยนแปลงอัตราค่าบริการแต่ไม่เกินกว่าอัตราขั้นสูงของค่าบริการที่กำหนดตามประกาศนี้ผู้รับใบอนุญาตรายนั้นได้รับยกเว้น ไม่ต้องปฏิบัติตามข้อ ๑๒ ของประกาศคณะกรรมการกิจการโทรคมนาคมแห่งชาติเรื่องอัตราขั้นสูงของค่าบริการและการเรียกเก็บเงินค่าบริการล่วงหน้าในกิจการโทรคมนาคมพ.ศ. ๒๕๔๙ข้อ ๘ หากผู้รับใบอนุญาตรายใดประสงค์ที่จะเปลี่ยนแปลงอัตราค่าบริการที่เกินกว่าอัตราขั้นสูงของค่าบริการที่กำหนดตามประกาศนี้ให้ผู้รับใบอนุญาตรายนั้นยื่นคำขออนุญาตเพื่อให้คณะกรรมการพิจารณาพร้อมยื่นเอกสารและหลักฐาน เพื่อประกอบการพิจารณาของคณะกรรมการตามข้อ ๑๔ ของประกาศคณะกรรมการกิจการโทรคมนาคมแห่งชาติเรื่อง อัตราขั้นสูงของค่าบริการและการเรียกเก็บเงินค่าบริการล่วงหน้าในกิจการโทรคมนาคมพ.ศ. ๒๕๔๙หากคณะกรรมการเห็นชอบกับการเปลี่ยนแปลงอัตราค่าบริการที่เกินกว่าอัตราขั้นสูงของค่าบริการตามวรรคหนึ่งให้ถือว่าอัตราค่าบริการที่ได้รับความเห็นชอบดังกล่าวเป็นอัตราขั้นสูงของค่าบริการก่อนที่ผู้รับใบอนุญาตจะเรียกเก็บค่าบริการในอัตราตามวรรคสองให้ผู้รับใบอนุญาตประกาศอัตราค่าบริการใหม่และแจ้งให้ผู้ใช้บริการทราบเป็นการทั่วไปล่วงหน้าไม่น้อยกว่าสามสิบวันตามเงื่อนไขหรือวิธีการที่คณะกรรมการกำหนดข้อ ๙ ให้ผู้รับใบอนุญาตที่กำหนดอัตราค่าบริการเกินกว่าอัตราขั้นสูงของค่าบริการที่กำหนดตามประกาศนี้อยู่แล้วก่อนวันที่ประกาศนี้ใช้บังคับสามารถเรียกเก็บค่าบริการตามสัญญาที่ได้ทำไว้กับผู้ใช้บริการนั้นต่อไปจนกว่าสัญญาดังกล่าวจะสิ้นสุดลงแต่ทั้งนี้ต้องไม่เกินวันที่ ๓๑ ธันวาคม ๒๕๕๕ และห้ามมิให้ผู้รับใบอนุญาตทำการขยายระยะเวลาของสัญญาหรือรายการส่งเสริมการขายที่มีอยู่ก่อนวันที่ประกาศนี้ใช้บังคับประกาศณ วันที่ ๒๘ มีนาคม พ.ศ. ๒๕๕๕พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก หลักการและวิธีการคำนวณอัตราขั้นสูงของค่าบริการ(ดูข้อมูลจากภาพกฎหมาย)ปริยานุช/ผู้จัดทำ๕ เมษายน ๒๕๕๕ปณตภร/ผู้ตรวจ๑๘ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๖๒ ง/หน้า ๘๑/๓ เมษายน ๒๕๕๕